cyanic-selkie/wikianc huggingface dataset:
Λευκοπελαργός
Ενεργειακή εξοικονόμηση
Οι λευκοπελαργοί βασίζονται στα ανοδικά θερμικά ρεύματα για να πετούν σε μεγάλα ύψη και να καλύπτουν τις μεγάλες αποστάσεις για την ετήσια μετανάστευσή τους ανάμεσα στην Ευρώπη και την υποσαχάρια Αφρική. Προφανώς, η συντομότερη διαδρομή θα έπρεπε να είναι η ευθεία γραμμή πάνω από τη Μεσόγειο Θάλασσα. Ωστόσο, δεδομένου ότι θερμικά ρεύματα δεν σχηματίζονται πάνω από το νερό, ακολουθούν παράκαμψη (ανατολικά ή δυτικά, βλ. Μεταναστευτική συμπεριφορά) έτσι, ώστε να καλύψουν μεγαλύτερη αλλά πιο «ανέξοδη» ενεργειακά απόσταση. Τα σμήνη κινούνται σπειροειδώς ανοδικά μέχρις ότου φθάσουν σε ένα «κατώφλι» 1.200-1.500 μ. από την επιφάνεια του εδάφους. Ωστόσο, σμήνος στο Δ. Σουδάν καταγράφηκε να ταξιδεύει στα 3.300 μ.
Βέβαια, περιστασιακές πτήσεις πάνω από το νερό δεν είναι απαγορευτικές. Ένα νεαρό άτομο που δακτυλιώθηκε στη φωλιά του στη Δανία, εμφανίστηκε στη συνέχεια στην Αγγλία, όπου παρέμεινε μερικές ημέρες πριν συνεχίσει το ταξίδι του. Αργότερα, πέταξε πάνω από το νησί St. Mary, των Scilly, και έφτασε σε κακή κατάσταση στη Μαδέρα τρεις ημέρες αργότερα. Αυτό το νησί απέχει 500 χιλιόμετρα δυτικά από την Αφρική, και δύο φορές πιο μακριά από την ηπειρωτική Ευρώπη.
Η μετανάστευση μέσα από τη Μέση Ανατολή μπορεί να παρεμποδίζεται από τους «κακόφημους» ανέμους χαμσίν (Khamsin), ξηρούς θυελλώδεις ανέμους παντελώς ακατάλληλους για πτήσεις. Σε αυτές τις περιπτώσεις, τα σμήνη των λευκοπελαργών αναγκάζονται να παραμείνουν στο έδαφος.
Βιότοπος
thumb|right|300px| thumb|right|300px|Χαρακτηριστικά ενδιαιτήματα των λευκοπελαργών
Αναπαραγωγική περίοδος
Το είδος αναπαράγεται σε ανοικτές εκτάσεις με νερό, αποφεύγοντας γενικά τις περιοχές με επίμονο κρύο και υγρό καιρό ή εκείνες με υψηλή, πυκνή βλάστηση ή δάση. Για παράδειγμα, μετά το πυρηνικό ατύχημα του Τσερνόμπιλ, οι εκεί πληθυσμοί των λευκοπελαργών μειώθηκαν αισθητά λόγω της αλλαγής των εκτάσεων, από καλλιεργήσιμες σε υψηλές θαμνώδεις. Συχνάζει σε ρηχά έλη, όχθες λιμνών, λιμνοθάλασσες, πλημμυρισμένες εκτάσεις, ορυζώνες και καλλιεργήσιμη γη, ιδίως όταν υπάρχουν διάσπαρτα δέντρα για να κουρνιάζει.
Μη αναπαραγωγική περίοδος
Κατά τη διάρκεια του χειμώνα το είδος δείχνει προτίμηση για ξηρότερα ενδιαιτήματα όπως, λιβάδια, στέπες, σαβάνες και καλλιεργούμενα χωράφια, πάλι όμως συναθροίζεται κοντά σε λίμνες, ταμιευτήρες νερού, χαντάκια ή ποτάμια. Στην Ελλάδα, ο λευκοπελαργός απαντά σε αγρούς, καλλιεργούμενες εκτάσεις και τενάγη. (βλ. και Κατάσταση στην Ελλάδα).
Μορφολογία
Ο λευκοπελαργός ανήκει στα μεγάλα πτηνά, με το μέγεθός του να υπερτονίζεται από τις μακριές ταρσοκνήμες, το μακρύ, μυτερό ράμφος και τον μακρύ λαιμό. Το χαρακτηριστικό ασπρόμαυρο πτέρωμά του τον κάνει να ξεχωρίζει από μακριά. Συγκεκριμένα, το σύνολο του πτερώματος τόσο στην άνω, όσο και στην κάτω επιφάνεια του σώματος είναι λευκό, εκτός από τα ερετικά φτερά (πρωτεύοντα, δευτερεύοντα, τριτεύοντα) που είναι μαύρα. Ωστόσο τα σύστοιχα καλυπτήρια φτερά είναι λευκά με μαύρες άκρες. Το ουροπύγιο και τα πηδαλιώδη φτερά της ουράς είναι λευκά και στις δύο επιφάνειες.
Τα φτερά του στήθους είναι μακριά και «δασύτριχα» (shaggy) σχηματίζοντας ένα είδος περιλαιμίου που χρησιμοποιείται σε ορισμένες επιδείξεις φλερταρίσματος. Οι ίριδες έχουν χρώμα θαμπό καφέ ή γκρίζο, ενώ το δέρμα της περιοφθαλμικής περιοχής είναι μαύρο. Οι ενήλικες έχουν ταρσοκνήμες και πόδια φωτεινού κόκκινου χρώματος, το ίδιο με το μακρύ, οξύληκτο ράμφος. Ο χρωματισμός αυτός προέρχεται από την παρουσία αφθόνων καροτενοειδών στη δίαιτα του πτηνού. Ειδικά, σε ορισμένα μέρη της Ισπανίας, οι μελέτες έχουν δείξει ότι η κύρια χρωστική είναι το κετο-καροτενοειδές ασταξανθίνη που λαμβάνεται από ένα εισαγόμενο είδος καραβίδας, το Procambarus clarkii, και το φωτεινό κόκκινο ράμφος εμφανίζεται ακόμη και στους νεοσσούς, σε αντίθεση με εκείνους άλλων περιοχών.
Βιομετρικά στοιχεία
(Πηγές:           )
Τροφή
Οι λευκοπελαργοί είναι αποκλειστικά σαρκοφάγα πτηνά με ευέλικτο «διαιτολόγιο» που ποικίλλει ανάλογα με την εποχή, την εντοπιότητα και βασίζεται πολύ στα εκάστοτε διαθέσιμα θηράματα (opportunistic feeders). Συλλαμβάνουν μικρά θηλαστικά όπως νεροπόντικες, χωραφοπόντικες, οικιακά ποντίκια, μυγαλές, νεαρούς αρουραίους, μεγάλα έντομα (π.χ. σκαθάρια, ακρίδες και τριζόνια), ενήλικα και νεαρά αμφίβια, φίδια, σαύρες, σκουλήκια, ψάρια,, σκορπιούς αλλά και τα αυγά και τους νεοσσούς των πουλιών που φωλιάζουν στο έδαφος, μαλάκια και καρκινοειδή. thumb|right|400px|Ενήλικος λευκοπελαργός Από τα αμφίβια, μεγάλη προτίμηση έχουν στα κοινά βατράχια (Pelophylax kl. esculentus, Rana temporaria). Καταπίνουν ολόκληρη τη λεία, εάν είναι μικρή σε μέγεθος, ενώ τα μεγαλύτερα θηράματα κατατεμαχίζονται πριν καταναλωθούν. Οι λευκοπελαργοί αναζητούν την τροφή τους μεμονωμένα, είτε σε μικρές ομάδες των 10-50 ατόμων (Hockey et al), ή κατά μεγάλα σμήνη εάν η λεία είναι άφθονη, ενώ στους τόπους διαχείμασης μπορεί να συγκεντρωθούν σε μεγάλους αριθμούς (εκατοντάδες ή χιλιάδες άτομα) σε περιοχές με άφθονες πηγές τροφής (π.χ. σε σμήνη ακρίδων ή άλλων εντόμων που διαφεύγουν μετά από πυρκαγιές). Συνήθως, τρέφονται κατά τη διάρκεια της ημέρας και φωλιάζουν ομαδικά τη νύχτα στα δέντρα.
Τα πουλιά που επιστρέφουν στη Λετονία κατά τη διάρκεια της άνοιξης, έχει αποδειχθεί ότι εντοπίζουν το θήραμά τους, τα βατράχια Rana arvalis, από τα δυνατά κροάσματα που βγάζουν τα αρσενικά, όταν καλούν τα θηλυκά. Σε ορισμένα μέρη της Πολωνίας, τα πτωχά σε τροφικά αποθέματα ενδιαιτήματα έχουν αναγκάσει τα πουλιά να αναζητούν τροφή σε χωματερές, μετά το 1999. Λευκοπελαργοί έχουν, επίσης, καταγραφεί σε χωματερές στη Μέση Ανατολή, τη Β. και τη Ν. Αφρική.
Η διατροφή των πουλιών στα εδάφη διαχείμασης είναι παρόμοια με εκείνη των πτηνών αναπαραγωγής, αλλά τα θηράματα συλλαμβάνονται από πιο ξηρές περιοχές. Οι λευκοπελαργοί που διαχειμάζουν στη Δ. Ινδία έχουν παρατηρηθεί να ακολουθούν τις -φημισμένες για την ταχύτητά τους- αντιλόπες μπλάκμπακ (Antilope cervicapra) για να συλλάβουν τα έντομα που παρενοχλούνται από αυτές και πετούν ανεξέλεγκτα.
Ηθολογία
Οι λευκοπελαργοί είναι αγελαία πτηνά, σχηματίζοντας σμήνη ακόμη και χιλιάδων ατόμων κατά τις μεταναστεύσεις, και στις περιοχές διαχείμασης στην Αφρική. Τα πουλιά που δεν φωλιάζουν συγκεντρώνονται σε ομάδες των 40 ή 50 ατόμων κατά τη διάρκεια της περιόδου αναπαραγωγής. Τα ζευγάρια αναπαραγωγής συγκεντρώνονται σε μικρές ομάδες για να κυνηγήσουν, ενώ έχουν καταγραφεί να φωλιάζουν αποικιακά σε ορισμένες περιοχές. Ωστόσο, οι ομάδες μεταξύ των λευκοπελαργών ποικίλλουν ευρέως σε μέγεθος και η κοινωνική δομή ορίζεται χαλαρά. Τα νεαρά άτομα που πρόκειται να ζευγαρώσουν, συχνά περιορίζονται σε περιφερειακές φωλιές, ενώ τα ενήλικα, μεγαλύτερα άτομα σημειώνουν υψηλότερο ποσοστό αναπαραγωγικής επιτυχίας, καταλαμβάνοντας τις καλύτερες φωλιές στο κέντρο των αποικιών αναπαραγωγής.
Η κοινωνική δομή και η συνοχή της ομάδας διατηρείται από «αλτρουιστικές» συμπεριφορές, όπως ο αλληλοκαθαρισμός του πτερώματος (allopreening), αν και οι λευκοπελαργοί εμφανίζουν αυτή τη συμπεριφορά αποκλειστικά και μόνο στη θέση φωλιάσματος. Πουλιά που στέκονται όρθια, «καθαρίζουν» το πτέρωμα του κεφαλιού των καθιστών πουλιών, συνήθως γονείς προς νεαρά άτομα αν και, μερικές φορές, τα νεαρά περιποιούνται το ένα το άλλο. Σε αντίθεση με άλλους πελαργούς, οι λευκοπελαργοί δεν υιοθετούν ύπτια στάση του σώματος με ανοιγμένες τις πτέρυγες, αν και είναι γνωστό ότι τις κρατάνε σε κάποια απόσταση από το σώμα τους, με τα πρωτεύοντα ερετικά φτερά να «δείχνουν» προς τα κάτω, όταν έχουν βραχεί.
Οι λευκοπελαργοί βαδίζουν με αργό και σίγουρο βηματισμό, έχοντας τον λαιμό τεντωμένο προς τα πάνω. Ωστόσο, όταν κάθονται ή κουρνιάζουν τοποθετούν το κεφάλι ανάμεσα στους ώμους. Συνήθως, τρέφονται κατά τη διάρκεια της ημέρας και φωλιάζουν ομαδικά τη νύχτα πάνω σε δένδρα. Πολύ συχνά, μπορεί να ξεκουράζονται στηριζόμενοι μόνο στο ένα τους πόδι.
Η έκδυση (moulting) δεν έχει μελετηθεί εκτενώς, αλλά φαίνεται να πραγματοποιείται όλο το χρόνο, με τα πρωτεύοντα ερετικά φτερά να αντικαθίστανται κατά τη διάρκεια της περιόδου αναπαραγωγής.
Πτήση
thumb|right|300px|Ο λευκοπελαργός πετάει με τον λαιμό τεντωμένο και τα πόδια πολύ πίσω από την ουρά Όπως και στους άλλους πελαργούς, οι πτέρυγες των λευκοπελαργών είναι μακριές και πλατιές, βοηθώντας τα πουλιά να αποκτούν μεγάλο ύψος όταν πετούν, εκμεταλλευόμενα και τα ανοδικά θερμικά ρεύματα, όπου είναι εφικτό. Τα φτεροκοπήματα είναι αργά και ρυθμικά. Ο λαιμός τους διατηρείται ευθύς και τεντωμένος προς τα εμπρός, ενώ τα μακριά πόδια εκτείνονται πολύ πιο πίσω από την άκρη της ουράς. Αυτά τα χαρακτηριστικά διαφοροποιούν τον λευκοπελαργό από τους πελεκάνους και τους ερωδιούς, οι οποίοι πετούν με τον λαιμό τους σε σχήμα S. Οι λευκοπελαργοί γυροπετούν (soar) σε χαλαρά δομημένα σμήνη, αλλά κατά τα μεγάλα μεταναστευτικά ταξίδια, σε V σχηματισμό, δηλαδή ένα άτομο αναλαμβάνει να οδηγήσει και το σμήνος ακολουθεί σε σχήμα σφήνας.
Φωνή
thumb|right|300px|Η στάση του λευκοπελαργού όταν κροταλίζει το ράμφος του Ο λευκοπελαργός είναι γενικά σιωπηλός, αν και κατά τη διάρκεια της αναπαραγωγικής περιόδου αρθρώνει κάποιους ήχους που μοιάζουν με «βήχα» (coughing), καθώς και συριγμούς (hissings).
Αναπαραγωγή
Οι λευκοπελαργοί ωριμάζουν σεξουαλικά, όταν είναι περίπου 4 ετών, αν και έχουν καταγραφεί ακραίες περιπτώσεις στα 2 ή στα 7 χρόνια. Αναπαράγονται από τον Φεβρουάριο μέχρι τον Απρίλιο, στην Παλαιοαρκτική ζώνη, ενώ ο μικρός πληθυσμός αναπαραγωγής στη Νότια Αφρική, φωλιάζει από τον Σεπτέμβριο μέχρι τον Νοέμβριο. Στις θέσεις φωλιάσματος καταφθάνουν πρώτα τα αρσενικά. Παρόλο που οι λευκοπελαργοί είναι μονογαμικά πτηνά, πολλές αλλαγές συντρόφων μπορεί να προηγηθούν σε κάποια αναπαραγωγική περίοδο και, μόνον όταν οριστικοποιηθεί η σχέση του ζευγαριού, αρχίζει η διαδικασία φωλιάσματος.
Φωλιά
Η φωλιά επαναχρησιμοποιείται για πολλά χρόνια και, εάν δεν καταστραφεί από κάποια αιτία, μπορεί να χρησιμοποιηθεί από άλλες γενιές λευκοπελαργών, ή και από άλλα είδη πτηνών. Αναφέρονται φωλιές που ήσαν σε χρήση μέχρι και 100 (!) χρόνια, ενώ στην ίδια φωλιά μπορεί να ωοτοκούν σπουργίτια, ψαρόνια, βραχοκιρκίνεζα, κάργιες, χαλκοκουρούνες και άλλα πτηνά. Ο κύριος λόγος για τη μη-επαναχρησιμοποίηση κάποιας φωλιάς είναι η αλλαγή συντρόφου ή/και η αποτυχία της προσπάθειας αναπαραγωγής του έτους που προηγήθηκε.
Ωοτοκία
Η γέννα παραγματοποιείται άπαξ σε κάθε περίοδο φωλιάσματος και αποτελείται από (1-) 3 έως 5 (-7) αβγά, λευκά ή κιτρινωπά (λόγω κάποιας επικάλυψης γλουτενοειδούς υφής), διαστάσεων 73,2 Χ 51,8 χιλιοστών και βάρους 96-129 γραμμαρίων, κατά μέσον όρο. Τα αβγά εναποτίθενται ανά δύο ή περισσότερες ημέρες και η επώαση αρχίζει με την εναπόθεση του 1ου ή του 2ου αβγού. Πραγματοποιείται και από τους δύο εταίρους, με το θηλυκό να επωάζει κυρίως τις νύχτες, και διαρκεί 29-30 ημέρες. Η θερμοκρασία και οι καιρικές συνθήκες κατά την περίοδο της επώασης, την άνοιξη, είναι σημαντικά στοιχεία. Οι χαμηλές θερμοκρασίες και η αυξημένη υγρασία αυξάνουν τη θνητότητα των νεοσσών και μειώνουν τα ποσοστά αναπαραγωγικής επιτυχίας. Κάπως απρόσμενα, μελέτες έχουν δείξει ότι οι νεοσσοί που εκκολάπτονται πιο μετά, όταν φτάσουν στην ενηλικίωση παράγουν περισσότερους νεοσσούς από ό, τι εκείνοι που εκκολάπτονται νωρίτερα. thumb|right|300px|Νεαρός λευκοπελαργός κατά την αναζήτηση της τροφής του Οι νεοσσοί είναι φωλεόφιλοι και καλύπτονται από λεπτό, άσπρο χνούδι. Το σωματικό βάρος τους αυξάνεται ταχέως κατά τις πρώτες λίγες εβδομάδες και φθάνει σε ένα όριο, περίπου στα 3,4 κιλά, σε 45 ημέρες. Το μήκος του ράμφους αυξάνεται γραμμικά για περίπου 50 ημέρες. Σιτίζονται με γαιοσκώληκες και έντομα, τα οποία εμέσσονται από τους γονείς στο δάπεδο της φωλιάς. Οι μεγαλύτεροι σε ηλικία νεοσσοί παίρνουν τροφή απ’ ευθείας από το ράμφος των γονιών τους. . Επιτηρούνται και από τους δύο γονείς και πτερώνονται στις 53-55 ημέρες, ενώ σιτίζονται για 2 εβδομάδες, επί πλέον. Επειδή, η επώαση αρχίζει ενόσω δεν έχει ολοκληρωθεί η ωοτοκία, ο πρώτος νεοσσός έχει, συνήθως, ανταγωνιστικό πλεονέκτημα έναντι των επομένων. Ωστόσο, παρόλο που οι ισχυρότεροι νεοσσοί δεν είναι επιθετικοί προς τα ασθενέστερα αδέλφια τους, όπως συμβαίνει σε ορισμένα είδη, οι αδύναμοι ή μικροί σε μέγεθος νεοσσοί, μερικές φορές θανατώνονται από τους ίδιους τους γονείς τους. Αυτή η συμπεριφορά, παρόλο που δεν παρατηρείται συχνά, παρουσιάζεται σε περιόδους έλλειψης τροφής, για να μειωθεί το μέγεθος της γέννας και, άρα, να αυξηθεί πιθανότητα επιβίωσης των υπολοίπων νεοσσών.
Προσδόκιμο ζωής
Ο γηραιότερος καταγεγραμμένος λευκοπελαργός έζησε επί 39 έτη μετά τη δακτυλίωσή του στην Ελβετία, ενώ πτηνά σε αιχμαλωσία έχουν ζήσει για περισσότερα από 35 χρόνια.
Απειλές
Το είδος απειλείται από την αλλοίωση των ενδιαιτημάτων του, κυρίως από την αποστράγγιση των υγρών λιβαδιών, τα αντιπλημμυρικά έργα (φράγματα, αναχώματα, αντλιοστάσια και συστήματα παροχέτευσης ποταμών), τη μετατροπή των περιοχών τροφοληψίας, την ανάπτυξη, την εκβιομηχάνιση και την εντατικοποίηση της γεωργίας (π.χ. μηχανοποιημένη άροση των φυσικών βοσκοτόπων για να χρησιμοποιηθούν για σπορά καλλιεργήσιμων φυτών ή παραγωγή γρασιδιού).
Απειλείται επίσης από την έλλειψη χώρων φωλιάσματος σε ορισμένες περιοχές, όπως είναι για παράδειγμα, οι στέγες των νέων αγροτικών κτιρίων που δεν υποστηρίζουν τις φωλιές, ενώ υπάρχουν και καταστροφές των παλαιοτέρων θέσεων φωλιάσματος στους πυλώνες, κατά τη διάρκεια εργασιών συντήρησης.
Μια άλλη σοβαρή απειλή είναι η εναέρια σύγκρουση με τις γραμμές μεταφοράς ηλεκτρικής ενέργειας, ειδικά κατά τη μετανάστευση στην Ευρώπη. Τέλος, ενώ το κυνήγι του απαγορεύεται, πολλοί λαθροκυνηγοί προκαλούν απώλειες κατά τη μετανάστευση και στα εδάφη διαχείμασης. .
Κατάσταση πληθυσμού
thumb|right|300px|Πληθυσμικά δεδομένα (αναπαραγωγικά ζευγάρια) του λευκοπελαργού στις διάφορες ευρωπαϊκές χώρες, σε εκτίμηση των ετών 2004-5 Παρά τους τοπικούς κινδύνους και τις απειλές, το είδος δεν αντιμετωπίζει ιδιαίτερο πρόβλημα σε παγκόσμιο επίπεδο, κυρίως λόγω των γενικότερων καλών σχέσεών του με τον άνθρωπο. Η IUCN το κατατάσσει στα Ελαχίστης Ανησυχίας (LC).
Το μεγαλύτερο ποσοστό του παγκόσμιου πληθυσμού λευκοπελαργών αναπαράγεται στην Πολωνία, περίπου το 25%. Αντίθετα, ο θύλακας του ασιατικού υποείδους δεν φαίνεται να αριθμεί σε περισσότερα από 1.450 άτομα.
Οι λευκοπελαργοί, πιθανώς ευνοήθηκαν από τις ανθρώπινες δραστηριότητες κατά τη διάρκεια του Μεσαίωνα, διότι μεγάλες δασικές εκτάσεις εκκαθαρίστηκαν και δημιουργήθηκαν νέα βοσκοτόπια και χωράφια, οπότε εξαπλώθηκαν σε πολλές ευρωπαϊκές περιοχές, ως τον μακρινό βορρά στη Σουηδία. Μάλιστα, ο πληθυσμός της Σουηδίας θεωρείται ότι «δημιουργήθηκε» κατά τον 16ο αιώνα, μετά την κοπή δασών, χάριν της γεωργίας.
Τα άτομα που αναπαράγονται ως επιδημητικά στη Νότια Αφρική ήσαν ήδη γνωστά από το 1933, γύρω από το Κάλιτσντορπ (Calitzdorp), ενώ περίπου 10 πουλιά είναι γνωστό από τη δεκαετία του 1990, ότι αναπαράγονται γύρω από το Μπρέντασντορπ (Bredasdorp) στην ίδια περιοχή. Ο μικρός πληθυσμός λευκοπελαργών που ξεχειμωνιάζει στην Ινδία, θεωρείται ότι προέρχεται από το ασιατικό υποείδος, κυρίως, διότι σμήνη μέχρι 200 άτομα έχουν παρατηρηθεί κατά την ανοιξιάτικη μετανάστευση μέσα από την κοιλάδα Κουράμ (Kurram).
Κάποια μείωση του πληθυσμού των λευκοπελαργών άρχισε τον 19ο αιώνα, λόγω της εκβιομηχάνισης και των αλλαγών στις γεωργικές μεθόδους. Δεν φωλιάζουν πλέον σε πολλές χώρες, με τα «προπύργιά» τους να βρίσκονται στην Πορτογαλία, την Ισπανία, την Ουκρανία και την Πολωνία. Στην Ιβηρική χερσόνησο, οι πληθυσμοί συγκεντρώνονται στα νοτιοδυτικά, όπου έχουν επίσης μειωθεί λόγω των γεωργικών πρακτικών.
Μελέτη που δημοσιεύθηκε το 2005, διαπίστωσε ότι η περιοχή Podhale στα υψίπεδα της Ν. Πολωνίας είχε δει εισροή λευκοπελαργών, οι οποίοι πρωτοφώλιασαν στην περιοχή το 1931 και, προοδευτικά, άρχισαν να αναπαράγονται σε μεγαλύτερα υψόμετρα, φθάνοντας μέχρι τα 890 μ., το 1999. Οι συγγραφείς θεώρησαν ότι αυτό σχετίζεται με το κλίμα του πλανήτη, καθώς και την εισροή άλλων ζώων και φυτών σε μεγαλύτερα υψόμετρα.
Μέτρα διαχείρισης
Έκθεση από το Διεθνές Συμβούλιο για τη Διατήρηση Πτηνών (ICBP) υποδεικνύει ότι η διαχείριση των ενδιαιτημάτων για το είδος, θα πρέπει να περιλαμβάνει την περιοδική κατάκλυση των λιβαδιών, τη δημιουργία μωσαϊκού χορτολιβαδικών εκτάσεων και λιμώνων, καθώς και τη διατήρηση ή τη δημιουργία τάφρων, τεχνητών λιμνών και ταμιευτήρων. Η ίδια έκθεση προωθεί, επίσης, τις στρατηγικές διαχείρισης σε σχέση με τους πυλώνες ηλεκτρικής ενέργειας (π.χ. υπόγεια καλώδια και σήμανση των εναέριων γραμμών για την αποφυγή καταστροφών στις φωλιές κατά τη διάρκεια της συντήρησης) και για να μειωθούν οι κίνδυνοι ηλεκτροπληξίας και σύγκρουσης.
Λόγω της συνήθειας των λευκοπελαργών να αφοδεύουν στα πόδια τους (βλ. Ηθολογία) για να ρυθμίζουν τη θερμοκρασία του σώματός τους σε ζεστά κλίματα, καλύτερα να αποφεύγεται η δακτυλίωση των συγκεκριμένων ατόμων για σκοπούς παρακολούθησης. Αντί τούτου, συνιστώνται άλλες μέθοδοι παρακολούθησης, όπως η δορυφορική τηλεμετρία και η ενσωμάτωση ετικετών στο πατάγιο των πτερύγων.
Κατάσταση στην Ελλάδα
μικρογραφία|220x220px|Φωλιά πελαργού στις [[Πρέσπες]] μικρογραφία|Πελαργός με τα μικρά του, [[Νυμφόπετρα Θεσσαλονίκης|Νυμφόπετρα, Λίμνη Βόλβη]] Ο λευκοπελαργός φωλιάζει σε πολλές περιοχές από το ύψος της Κ. Ελλάδας και βορειότερα, αποτελώντας τοπικά, κοινό είδος σε Θεσσαλία, Ήπειρο, Μακεδονία και Θράκη. Στην Μακεδονία πολλές φωλιές συναντά κανείς στα χωριά γύρω απο τις λίμνες Κορώνεια και Βόλβη, καθώς και στην περιοχή του Καλοχωριού. Κατά τον 19ο αιώνα, ήταν πολύ πιο διαδεδομένος, αλλά σήμερα δεν φωλιάζει πλέον στην Πελοπόννησο, τη Ν. Εύβοια και την Αττική. ,  Από τα νησιά, αναπαράγεται ακόμη στη Λέσβο και τη Λήμνο. Ωστόσο ο συνολικός αναπαραγωγικός πληθυσμός στον ελλαδικό χώρο, εμφανίζει σταθερή μείωση.
Μυθολογία
Λόγω του μεγάλου μεγέθους τους, τη θήρευση πολλών ζώων οχληρών για τον άνθρωπο (ακρίδες, σκορπιοί, κ.λ.π.), την ωοτοκία κοντά σε ανθρώπινους οικισμούς και στις στέγες των σπιτιών, ο λευκοπελαργός είχε επιβλητική παρουσία και αντίκτυπο στον ανθρώπινο πολιτισμό και τη λαογραφία.
Στην Αρχαία Αίγυπτο, συνδέθηκε με/ και ήταν το ιερογλυφικό Ba «ψυχή». . Η εβραϊκή λέξη για τον λευκοπελαργό chasidah (חסידה), σημαίνει «ελεήμων» ή «καλός». Στην ελληνική και ρωμαϊκή μυθολογία, οι λευκοπελαργοί απεικονίζονται ως πρότυπα γονικής αφοσίωσης, και πιστευόταν ότι δεν πεθαίνουν από γηρατειά, αλλά πετούν στα νησιά και παίρνουν την εμφάνιση του ανθρώπου. Το πουλί εμφανίζεται σε, τουλάχιστον, τρεις από τους Μύθους του Αισώπου: Η Αλεπού και ο Πελαργός (το πιο διάσημο), Ο Γεωργός και ο Πελαργός και Οι Βάτραχοι που ήθελαν έναν Βασιλιά.
Στη σλαβική μυθολογία, οι πελαργοί μετέφεραν τις αγέννητες ψυχές από τον τόπο που αποκαλείται  Ίριι (Iriy) πίσω στη Γη, την άνοιξη και το καλοκαίρι. Αυτή η πεποίθηση εξακολουθεί να υπάρχει στο σύγχρονο λαϊκό πολιτισμό πολλών σλαβικών χωρών, στο πλαίσιο της φημισμένης δοξασίας ότι «οι πελαργοί φέρνουν τα παιδιά στον κόσμο» (βλ. παρακάτω). Οι πελαργοί θεωρούνται τυχερά πουλιά από τους Σλάβους και, η θανάτωση κάποιου θα φέρει δυστυχία.
Παράδοση
Οι οπαδοί του Ισλάμ σέβονταν τον λευκοπελαργό, επειδή πίστευαν ότι έκανε και αυτός το ετήσιο προσκύνημα στη Μέκκα, κατά τη μετανάστευση του. Στη Γερμανία, η παρουσία μιας φωλιάς του πτηνού σε κάποιο σπίτι, πιστευόταν ότι το προστατεύει από πυρκαγιά. Απολάμβαναν της προστασίας των κατοίκων λόγω της πεποίθησης ότι οι ψυχές τους ήταν ανθρώπινες, γι’ αυτό και τα γερμανικά και τα ολλανδικά νοικοκυριά ενθαρρύνουν τα πουλιά να φωλιάζουν στα σπίτια, μερικές φορές, με την κατασκευή τεχνητών πλατφορμών, για να έχουν καλή τύχη.
Οι Πολωνοί, οι Λιθουανοί και οι Ουκρανοί πιστεύουν ότι οι πελαργοί φέρνουν αρμονία σε εκείνη την οικογένεια, στο σπίτι της οποίας κατασκευάζουν τη φωλιά τους οι πελαργοί. Πολλά φυτά της οικογένειας Geraniaceae, ονομάζονται πελαργόνια από το χαρακτηριστικό ράμφος του καρπού τους. Από αυτά, λαμβάνεται οργανική ένωση που έχει ονομασθεί πελαργονικό οξύ.
«Τα παιδιά τα φέρνει ο πελαργός»
thumb|right|350px|Ο μύθος της παράδοσης των βρεφών από τους πελαργούς είναι πολύ διαδεδομένος (πίνακας ζωγραφικής του 1885) Όλη, σχεδόν, η ευρωπαϊκή λαογραφία, αναφέρεται στην πασίγνωστη δοξασία ότι, ο πελαργός φέρνει τα μωρά στους -νέους- γονείς. Ο μύθος είναι πολύ αρχαίος, αλλά έγινε ιδιαίτερα δημοφιλής από το παραμύθι του Χανς Κρίστιαν Άντερσεν Ο Πελαργός, στον 19ο αιώνα. Υπάρχουν πολλές παραλλαγές του μύθου, με γνωστότερη εκείνη της γερμανικής λαογραφίας που λέει ότι, οι πελαργοί βρίσκουν τα μωρά σε σπηλιές ή έλη και τα φέρνουν στα νοικοκυριά μέσα σε ένα καλάθι στις πλάτες τους ή τα μεταφέρουν στα ράμφη τους. Μάλιστα, αυτά τα σπήλαια περιέχουν ειδικές πέτρες τις adebarsteine «πελαργόπετρες». Τα μωρά παραδίδονται στη συνέχεια στη μητέρα τους ή τα ρίχνουν σ’ αυτές από την καμινάδα. Τα νοικοκυριά γράφουν ένα σημείωμα ότι θέλουν παιδί και το τοποθετούν στο περβάζι του παραθύρου, ώστε να ειδοποιηθεί ο πελαργός. Από την Ευρώπη, ο συγκεκριμένος μύθος εξαπλώθηκε σε όλο τον κόσμο, ακόμη και σε περιοχές όπως οι Φιλιππίνες και η Νότια Αμερική. Βορειοαμερικανική παραλλαγή του μύθου λέει ότι, τα παιδιά των Αφροαμερικανών σκλάβων τα φέρνει ο πελαργός εάν είναι λευκά, ενώ τα έγχρωμα γεννιούνται από γερακίνες.
Τα πουλιά αυτά είχαν συνδεθεί από παλιά με τα σύμβολα μητρικών παγανιστικών θεοτήτων, όπως της Γιούνο (Juno) με το Άγιο Πνεύμα, και ο λευκοπελαργός μπορεί να είχε επιλεγεί για το λευκό φτέρωμα του (που συμβολίζει την καθαρότητα), το μέγεθός του (είναι αρκετά μεγάλος για να μεταφέρει ένα βρέφος), και την πτήση σε μεγάλο υψόμετρο (παρομοίωση με τις πτήσεις ανάμεσα στη Γη και τον Ουρανό). Σήμερα, ο μύθος είναι τόσο βαθιά ριζωμένος που, χρησιμοποιείται ευρέως στα διαφημιστικά σποτς και σε πλήθος προϊόντων για βρέφη (πάνες, γάλα, κ.α.)
Ωστόσο, υπάρχουν και οι αρνητικές πτυχές του μύθου. Σε πολωνικό λαϊκό παραμύθι αναφέρεται ότι, ο Θεός έκανε το πτέρωμα του λευκοπελαργού λευκό, ενώ στον μαυροπελαργό, ο διάβολος έδωσε μαύρα φτερά, τονίζοντας τη σημασία του Καλού και του Κακού. Επίσης, για τα θνησιγενή μωρά ή εκείνα με ειδικές ανάγκες, στη Γερμανία, επικρατεί η δοξασία ότι έπεσαν από τον πελαργό κατά τη μεταφορά, είτε αυτό είναι καρμική εκδίκηση ή τιμωρία για παραπτώματα του παρελθόντος. Μια μητέρα που είναι καθηλωμένη στο κρεβάτι κατά τη λοχεία λέγεται ότι έχει «δαγκωθεί» από πελαργό. . Στη μεσαιωνική Αγγλία, οι πελαργοί συσχετίστηκαν επίσης με τη μοιχεία, πιθανόν από τα τελετουργικά ερωτοτροπίας τους.
Άλλες ονομασίες
Στον ελλαδικό χώρο ο Λευκοπελαργός απαντά και με τις ονομασίες Λελέκι, Λέλεκας, Ασπρολέλεκας, Αρχοντούλα (Κρήτη;) και Λευκολέλεκας.
Σημειώσεις
i. Επειδή ο λευκοπελαργός είναι πολύ πιο κοινός από τον σπάνιο μαυροπελαργό, η ονομασία πελαργός στον ελλαδικό χώρο συμπίπτει με την ορθή λευκοπελαργός.
Πηγές
Κατηγορία:Πελαργίδες Κατηγορία:Πτηνά της Ευρώπης Κατηγορία:Πτηνά της Αφρικής Κατηγορία:Πτηνά της Ασίας Κατηγορία:Πτηνά της Ελλάδας
Δημήτρης Βέττας
Ο Δημήτρης Βέττας είναι Έλληνας πολιτικός.
Ίων ο Χίος
thumb|400px|Ο Ίωνας αφιέρωσε άγαλμα στην Αθηνά, [[Inscriptiones Graecae|IG Ι³ 852, Παρθενώνας, 5ος αιώνας π.Χ. ]]
Δημήτρης Βέττας
Στις ελληνικές βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Φθιώτιδας. εκλογές του Σεπτεμβρίου 2015. Ηταν υποψήφιος και στις εκλογές του 2019, αλλά δεν εξελέγη.
Ίων ο Χίος
Ο Ίων ο Χίος (αρχ. ελλ.: Ἴων ὁ Χῖος, ακμή 451/48 π.Χ. – 428 π.Χ.) ήταν αρχαίος Έλληνας τραγικός και διθυραμβικός ποιητής της κλασικής περιόδου. Καταγόταν από τη Χίο και ήταν γιος του Ορθομένη. Ασχολήθηκε και με άλλα είδη ποίησης, καθώς και με την πεζογραφία, γράφοντας στην ιωνική διάλεκτο. Οι ελληνιστικοί σχολιαστές τον θεωρούσαν, μαζί με τον Αχαιό τον Ερετριέα και τον Αγάθωνα, εφάμιλλο των τριών μεγάλων τραγικών ποιητών, Αισχύλου, Σοφοκλή και Ευριπίδη. Για αιώνες η μελέτη, σχετική με το πρόσωπό του, επικεντρωνόταν στην πολυειδεία του και τα στοιχεία που παρείχε σε σχέση με την κλασική Αθήνα. Οι σύγχρονοι μελετητές εντούτοις, εστιάζουν επιπρόσθετα στην ιδιαίτερη ταυτότητα του ποιητή, αυτή του κοσμοπολίτη Χίου που έζησε από κοντά και συμμετείχε στον χρυσό αιώνα της αθηναϊκής πολιτείας.
Το απόφθεγμα που έχει μείνει στην ιστορία από τον Ίωνα τον Χίο είναι το: "Ενός εκάστου αρετή τριάς: σύνεσις και κράτος και τύχη".
Βίος
Πατρίδα του ποιητή ήταν το νησί Χίος και το όνομα του πατέρα του κατά τους μεταγενεστέρους συγγραφείς ήταν Ορθομένης. Κατά την άποψη του Καρλ Νίμπερντινγκ, με την οποία συμφωνούν και νεότεροι μελετητές, ο ποιητής γεννήθηκε μεταξύ του πρώτου και του τετάρτου έτους της 74ης Ολυμπιάδας, ήτοι το 484-481 π.Χ. Αναφέρεται και ως γιος του Ξούθου αντιστοιχιζόμενος έτσι, εκούσια ή ακούσια, με τον μυθικό Ίωνα, τον γενάρχη του αντιστοίχου ελληνικού φύλου. Γύρω στο 468 π.Χ., όντας έφηβος, ταξίδεψε, με πιθανότερο σκοπό να ολοκληρώσει τις ανώτερες σπουδές του, στην Αθήνα πόλη όπου διήγαγε σημαντικό μέρος της ενήλικης ζωής του και ανέπτυξε φιλικές σχέσεις με τον πολιτικό Κίμωνα.
Υπήρξε δριμύς κατήγορος του Περικλή, καθώς μεταξύ των δύο υπήρχε ερωτική αντιζηλία για κάποια Χρυσίλλα, κόρη του Τελέου από την Κόρινθο, στην οποία αναφερόταν και σε μια ελεγεία του. Μάλιστα κατέκρινε την ομιλία του Περικλή ως φλύαρη και αρρωστημένη, υποστηρίζοντας ότι στις μεγαλοστομίες του περιεχόταν αλαζονεία και περιφρόνηση των άλλων, σε αντιδιαστολή με τον Κίμωνα και το μελωδικό, υγρό και εμπνευσμένο ύφος του λόγου του. Επιπλέον, ήταν γνώριμος του Αισχύλου και του Σοφοκλή. Με τον πρώτο αναφέρεται να παρακολουθούν μαζί έναν αγώνα πυγμαχίας στα Ίσθμια το 465 π.Χ, ενώ τον δεύτερο τον γνώρισε στη Χίο, όταν αυτός συμμετείχε στην αθηναϊκή εκστρατεία κατά της Σάμου το 440 π.Χ. Την ίδια χρονιά ή την επόμενη επέστρεψε στην Αθήνα, όπως επισημαίνεται σε απόσπασμα των Υπομνημάτων του.
Η πρώτη του τραγωδία ανέβηκε το 452 π.Χ., χρονικό σημείο που συμπίπτει με την επάνοδο του Κίμωνα στην Αθήνα από την εξορία στην οποία οδηγήθηκε με εξοστρακισμό. Ο M.L West διατείνεται ότι σε κάποια προγενέστερη χρονική στιγμή, κοντά στο 450, ο ποιητής ταξίδεψε με τον Κίμωνα στη Σπάρτη. Στην άποψη αυτή προστίθεται και αυτή του Guy Olding ο οποίος αποδίδει ένα ελεγειακό απόσπασμα του ποιητή στο βασιλιά της Σπάρτης Αρχίδαμο Β', τον οποίο ο Ίωνας συνάντησε «κατά πάσαν βεβαιότητα». Προ της 83ης Ολυμπιάδας (448 π.Χ) αφιέρωσε ένα άγαλμα στην Αθηνά,     πράξη που παραπέμπει σε νίκη. Αναφέρεται ότι ήρθε τρίτος μετά τον Ευριπίδη και τον Ιόφωντα το 429 π.Χ. Οι ιστορικές πηγές μαρτυρούν ότι κέρδισε την πρώτη νίκη μόνο μια φορά, παράλληλα όμως νίκησε και στους διθυραμβικούς αγώνες της ίδιας χρονιάς. Ανεκδοτoλογικά μαρτυρείται ότι για να γιορτάσει τη νίκη του προσέφερε σε όλους τους Αθηναίους από ένα δοχείο κρασί από τη Χίο, κίνηση που υποδηλώνει τη μεγάλη του περιουσία.
Από την Ειρήνη του Αριστοφάνη συνάγεται ότι είχε αποβιώσει πριν το 421 π.Χ., έτος διδασκαλίας του συγκεκριμένου έργου. Είχε έναν γιο, τον Τυδέα, ο οποίος κατά τον Θουκυδίδη εκτελέστηκε από το Σπαρτιάτη διοικητή της Χίου το χειμώνα του 413/2 π.Χ ως αττικίζων.
Τραγωδίες
Κατά το λεξικό της Σούδας τα δράματα τα οποία συνέγραψε υπολογίζονται άλλοτε σε 12, σε 30 ή σε 40. Οι κλασικοί φιλόλογοι υποστηρίζουν ότι οι αριθμοί αντικατοπτρίζουν τετραλογίες δραμάτων, οπότε ανάλογα με τον τρόπο μέτρησης είτε συνέγραψε 10 τετραλογίες, είτε 40 έργα, είτε 30, αν δεν λάβει κανείς υπόψιν τα σατυρικά δράματα. Από το σύνολο έχουν σωθεί οι τίτλοι και αποσπάσματα 10 τραγωδιών και ενός σατυρικού δράματος. Τα διαθέσιμα 75 περίπου σπαράγματα των δραμάτων του δεν υπερβαίνουν ποτέ τις πέντε γραμμές.
Ο Ίων εκτός από τραγωδίες έγραψε και κωμωδίες, γεγονός αξιοσημείωτο για το αρχαίο ελληνικό θέατρο.
Λυρικά
Ο Σχολιαστής του Αριστοφάνη αναφέρει ότι ο Ίωνας έγραψε επίσης διθυράμβους, λυρικά ποιήματα, επιγράμματα, ωδές, παιάνες, ύμνους (Ύμνος εις τον Καιρόν), σκόλια, εγκώμια, ελεγείες, καθώς και ιστορικά, φιλοσοφικά και ταξιδιωτικά κείμενα. Από αυτά έχουν σωθεί μόνο σπαράγματα των ελεγειών του, τα οποία περιέχονται στην Ελληνική Ανθολογία, λυρικών ποιημάτων και των κειμένων Επιδημίαι, Χίου κτίσις και Τριαγμοί.
Οι δύο μεγαλύτερες σε έκταση ελεγείες του οι οποίες σώζονται έχουν συμποτική θεματική, μια και αφορούν το κρασί και τη χαρά που αυτό φέρνει. Η μία από αυτές προσφωνεί στην αρχή κάποιον βασιλιά μνημονεύοντας παράλληλα το Δία, τον Ηρακλή, την Αλκμήνη, τον Προκλή και τους απογόνους του Περσέα. Αυτή η ομάδα των ονομάτων κάνουν πιθανούς αποδέκτες της ελεγείας τους βασιλείς της Σπάρτης και του Άργους. Μια επιπλέον ελεγεία του επιδοκιμάζει την εντεκάχορδη λύρα, σε αντιδιαστολή με την επτάχορδη. Ο Διογένης Λαέρτιος του αποδίδει ένα επίγραμμα για το φιλόσοφο Φερεκύδη. Ένα επιπλέον επίγραμμα που φέρει το όνομά του απευθύνεται στον Ευριπίδη.
Επιδημίαι
Αναφέρεται και υπό τον τίτλο Υπομνήματα. Ο τίτλος του κειμένου αφορά τα ταξίδια του ποιητή σε μέρη τα οποία θεωρεί οικεία, όπως η Χίος ή η Αθήνα. Το ίδιο το έργο προσομοιάζει σε ένα είδος ταξιδιωτικού ημερολογίου όπου σε ανεπιτήδευτο ύφος παρουσιάζονται άτομα που γνώρισε σε συνδυασμό με πληροφορίες για γεγονότα ανεκδοτολογικού χαρακτήρα. Θεωρείται πρωτοποριακό όσον αφορά τη συγγραφή απομνημονευμάτων και πρόδρομος των ελληνιστικών περιηγητικών έργων. Στις σύγχρονες κλασικές μελέτες αποβαίνει χρήσιμο με δύο τρόπους: Ο ένας είναι ότι ρίχνει φως στις ζωές επιφανών Αθηναίων της κλασικής εποχής. Ο δεύτερος είναι ότι δίνει πληροφορίες για την δημιουργία της βιογραφίας ως λογοτεχνικό είδος.
Στο εκτενέστερο απόσπασμα το οποίο διέσωσε ο Αθήναιος ο Ναυκρατίτης δίνεται ένα στιγμιότυπο συμποσίου στη Χίο με πρωταγωνιστή το Σοφοκλή. Σε αυτό ο ποιητής χρησιμοποιεί ένα τέχνασμα για να αποσπάσει το φιλί ενός νεαρού οινοχόου που εξυπηρετούσε τους συνδαιτημόνες. Όταν το καταφέρνει, δηλώνει ότι εξασκείται στο να είναι στρατηγός, καθώς σύμφωνα με τον Περικλή γνωρίζει να γράφει καλή ποίηση αλλά όχι να διευθύνει στράτευμα. Εντούτοις το στρατήγημά του πέτυχε, συνεχίζει ο τραγωδός και αποκομίζει τις επιδοκιμασίες των συμποσιαστών. Ο Ίωνας, ωστόσο, συμφωνεί με τον Περικλή στο ότι ο Σοφοκλής δεν είχε ιδιαίτερες ικανότητες στον πόλεμο πέρα από αυτές των υπολοίπων χρηστών Αθηναίων.
Δημήτρης Βέττας
Εξωτερικοί σύνδεσμοι
Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Φθιώτιδας
Ίων ο Χίος
Επιδημίαι
Σε άλλο απόσπασμα που διασώζει ο Πλούταρχος ο Ίωνας κατακρίνει το ρητορικό ύφος του Περικλή, ενώ σε ένα τρίτο ιστορεί ότι ο τελευταίος θεωρούσε τον εαυτό του μεγάλο και αξιοθαύμαστο όσον αφορα την εκστρατεία της Σάμου, μια και ο Αγαμέμνονας χρειάστηκε δέκα χρόνια για να εκπορθήσει μια πόλη βαρβάρων, ενώ εκείνος μόνο εννέα μήνες για να νικήσει τους καλύτερους και ισχυρότερους των Ιώνων.
Τα κυριότερα Υπομνήματα συμπληρώνονται από εκείνο στο οποίο περιγράφεται η εξωτερική εμφάνιση του Κίμωνα και από αυτό όπου αναφέρεται το συμπόσιο στο οποίο συμμετείχαν όταν ο Ίωνας είχε καταφτάσει για πρώτη φορά στην Αθήνα στο σπίτι ενός Λαομέδοντα. Σε αυτό το στιγμιότυπο, όταν ο Κίμωνας δέχθηκε τη φιλοφρόνηση από τους συνδαιτημόνες του ότι τραγουδά καλύτερα από τον Θεμιστοκλή απάντησε ότι ο τελευταίος εντούτοις ήξερε να κάνει μια πόλη πλούσια και ισχυρή.
Χίου κτίσις
Επρόκειτο για μία αναφορά (αρχ. ελλ. συγγραφή) στην ίδρυση και τη μυθική ιστορία της Χίου, εκ της οποίας σώζονται μόνο τρία αποσπάσματα. Στο πρώτο απόσπασμα, το οποίο σώζει ο Παυσανίας, ο Ποσειδώνας κατέφτασε στο νησί όταν αυτό ήταν ακατοίκητο και έκανε έναν γιο με μια νύμφη. Επειδή κατά τη διάρκεια του τοκετού έπεφτε χιόνι, ο θεός ονόμασε το παιδί Χίο. Στο δεύτερο απόσπασμα το οποίο σώζεται από τον Αθηναίο, γίνεται λόγος για τις παραδόσεις αραίωσης του καταναλισκόμενου οίνου. Στο τελευταίο απόσπασμα το οποίο απαντά στο έργο του Αιλιανού ο Ίωνας δίνει πληροφορίες για ένα δράκο μυθικών διαστάσεων ο οποίος υπήρχε στο νησί σύμφωνα με μαρτυρίες των κατοίκων.
Τριαγμοί
Φιλοσοφικό κείμενο από το οποίο σώζονται ελάχιστα σπαράγματα, το οποίο αναφέρεται από μεταγενέστερους συγγραφείς και στον ενικό, Τριαγμός, καθώς και ως Κοσμολογικός. Η νεοελληνική απόδοση του τίτλου είναι Τριάδες και συμφωνεί με διασωζόμενο κείμενο από το λεξικό του Αρποκρατίωνα. Σε αυτό αναφέρεται ότι: ''Η αρχή του έργου μου έχει ως εξής: Τα πάντα είναι τρία και τίποτα δεν είναι περισσότερο ή λιγότερο από αυτά τα τρία. Η αρετή κάθε πράγματος αποτελεί τριάδα: νόηση, ισχύς και τύχη.'' Στο ίδιο έργο ο Ίωνας υποστήριξε ότι μολονότι η τύχη δεν μοιάζει καθόλου με τη σοφία, δημιουργεί πολλές φορές όμοια έργα με αυτή.
Η χρήση του αριθμού τρία υποστηρίζει την άποψη που θέλει το έργο να διαπνέεται από τις ιδέες του Πυθαγόρα υποστηρίζει ο Han Baltussen. Για τον ίδιο κλασικό μελετητή ο Ίωνας μπορεί να θεωρηθεί φιλόσοφος καθώς οι Τριαγμοί εντάσσονται στην κατηγορία των πρώιμων κοσμολογικών θεωριών. Εντούτοις για τον Ίωνα ο Πυθαγορισμός ήταν περισσότερο μια πηγή έμπνευσης παρά μια σχολή στην οποία ανήκε, κατά την άποψή του. Επιπλέον, η αυθεντικότητα του έργου υποστηρίζεται από τον πρωτότυπο για φιλοσοφικά έργα τίτλο του, ο οποίος είναι σύντονος με την επίσης πρωτότυπη ονοματοδοσία άλλων έργων του Ίωνα (π.χ. Μέγα Δράμα).
Αποτίμηση
Ο λογοτεχνικός κριτικός του 1ου μ.Χ αιώνα Λογγίνος στο έργο του Περί ύψους περιγράφει τις τραγωδίες του Ίωνα ως σημαδεμένες από μικροεπιτηδεύσεις και έλλειψη τόλμης και προσθέτει ότι κανείς λογικός άνθρωπος δε θα συνέκρινε την αξία του Οιδίποδα Τυράννου με αυτή όλων των τραγωδιών του Ίωνα μαζί, υποδεικνύοντας την απόσταση που υπήρχε για τους αρχαίους μεταξύ των σπουδαίων τραγωδών και των καλυτέρων μεταγενεστέρων τους αντιπάλων. Εντούτοις, άλλες ιστορικές μαρτυρίες παρουσιάζουν μια διαφορετική εικόνα, με το έργο του Ίωνα να θαυμάζεται και να σχολιάζεται από προσωπικότητες όπως ο Καλλίμαχος, ο Αρίσταρχος, ο Δίδυμος, ο Επιγένης, ο Βάτων ο Σινωπεύς και ο Αρκεσίλαος. Η συμπερίληψή του στον κανόνα των τραγικών ποιητών από τους αλεξανδρινούς φιλολόγους υπογραμμίζει τη λογοτεχνική του αξία και την απήχησή του τουλάχιστον στο πλαίσιο των λογίων. Ο Καλλίμαχος για να υπεραμυνθεί της δικής του λογοτεχνικής παραγωγής σε παραπάνω από ένα είδη φέρνει τον Ίωνα ως παράδειγμα και πρότυπο. Ο Στράβων μνημονεύει το όνομά του ως ενός από τους τρεις πιο διάσημους Χίους της αρχαιότητας, με την τριάδα να συμπληρώνεται από τον Θεόπομπο και τον Θεόκριτο. Και ο Ιωάννης ο Φιλόπονος αναφέρει πως στα πρωταρχικά στοιχεία, φωτιά και γη, του Παρμενίδη πρόσθεσε τρίτον τον αέρα (Ιωάννης Φιλόπονος, Σχόλια στο Περί γενέσεως και φθοράς του Αριστοτέλη, 207.18).
Τα σωζόμενα αποσπάσματα του Ίωνα ανέρχονται σε 126 σε μία από τις πιο πρόσφατες εκδόσεις και στο σύνολό τους προέρχονται από το έργο παρένθετων συγγραφέων. Η ερμηνεία που δίνεται για τον κατακερματισμό του έργου του είναι ότι, αν και απολάμβανε εκτίμησης στην αρχαιότητα, από το τέλος της ελληνιστικής περιόδου και μετά τα έργα του έπαψαν να έχουν ενδιαφέρον για την καλλιτεχνική τους αξία καθαυτή, αλλά χρησιμοποιούνταν για την εξαγωγή πραγματολογικών στοιχείων και δη για την κλασική Αθήνα.
Η παραδοσιακή άποψη του ποιητή ως ενός καλόκαρδου Ίωνα από τη Χίο, πολιτικά ουδέτερου και αποστασιοποιημένου πολίτη του ελληνικού κόσμου και αδιάφορου απέναντι στην αθηναϊκή κυριαρχία επί της ιδιαίτερής του πατρίδας, έχει τύχει κριτικής από συγχρόνους κλασικούς φιλολόγους. Προβάλλεται η συγγραφή της Κτίσεως, ο περιρρέων φιλολακωνισμός του, η χρήση της ιωνικής διαλέκτου αντί της αττικής, η ομηρική ονοματοδοσία των γιων του (έχοντας υπόψιν ότι ο Όμηρος θεωρείτο Χίος κατά μία εκδοχή), ακόμα και η επινίκια δωρεά χίου κρασιού —διάσημου προϊόντος της ιδιαίτερής του πατρίδας— ώστε να τονιστεί το μη αφομοιωθέν του ποιητή, να ανιχνευτεί τυχόν λανθάνουσα κριτική κατά του αθηναϊκού δεσποτισμού και να αμφισβητηθεί η μέχρι τώρα δεδομένη αθηνοφιλία του.
Εξωτερικοί σύνδεσμοι
Κατηγορία:Αρχαίοι Έλληνες διθυραμβικοί ποιητές Κατηγορία:Αρχαίοι Έλληνες τραγικοί ποιητές Κατηγορία:Αρχαίοι Έλληνες κωμικοί ποιητές Κατηγορία:Αρχαίοι Έλληνες ελεγειακοί ποιητές Κατηγορία:Αρχαίοι Έλληνες επιγραμματοποιοί Κατηγορία:Αρχαίοι Χίοι Κατηγορία:Πυθαγόρειοι φιλόσοφοι Κατηγορία:Ποιητές Παλαιάς Κωμωδίας
Σωτήρης Σκίπης
Ο Σωτήρης Σκίπης (1881 – 29 Σεπτεμβρίου 1952) ήταν Έλληνας ποιητής και ακαδημαϊκός.
Βιογραφικά
Γεννήθηκε στην Αθήνα το 1881 και πέθανε στις 29 Σεπτεμβρίου 1952 στο Ρονιάκ της Γαλλίας, όπου υπάρχει ακόμα ο τάφος του. Ο πατέρας του Ευάγγελος ήταν αξιωματικός του στρατού. Τα παιδικά του χρόνια ως τα 14 του τα έζησε στη Λάρισα, όπου σώζεται η βαθμολογία του στο Γυμνάσιο όπου φοίτησε. Το 1897 γύρισε στην Αθήνα για τις σπουδές του. Φοίτησε στη Δραματική Σχολή του Βασιλικού Θεάτρου και συνεργάστηκε με την Νέα Σκηνή του Κωνσταντίνου Χρηστομάνου. Σπούδασε επίσης Αισθητική και Λογοτεχνία στο Παρίσι.
Μεγάλο διάστημα της ζωής του το πέρασε στη Γαλλία. Φίλοι του εκεί ήταν ο Φρειδερίκος Μιστράλ και ο Ζαν Μορεάς. Από τον γάμο του με τη Σαρλότ Λεκλέρ απέκτησε το 1917 μία κόρη, την Μαργαρίτα Σκίπη-Παννέκ. Το 1922 τιμήθηκε με το Εθνικό Αριστείο Γραμμάτων. Το 1924 διορίστηκε διευθυντής της Ανωτάτης Σχολής Καλών Τεχνών και το 1929 γραμματέας της.
Το 1914 παρουσίασε το θεατρικό έργο Ξεφαντώματα. Αλλά ένας ποιητής με ψυχολογικά προβλήματα ονόματι Ηλίας Κουλουβάτος θεώρησε ότι το έργο ήταν προσβλητικό για το πρόσωπό του και, στις 4 Ιουνίου 1914, πυροβόλησε τον Σκίπη έξω από τα γραφεία της εφημερίδας Σκριπ, όπου εργαζόταν τότε ο Σκίπης, που μεταφέρθηκε στο νοσοκομείο Αρεταίειο σοβαρά τραυματισμένος. Παλαιότερα, ο Κουλουβάτος είχε γράψει έργο με τίτλο Ξεφάντωμα και θεώρησε ότι ο Σκίπης με τα Ξεφαντώματα είχε στόχο να τον γελοιοποιήσει. Η δίκη του Κουλουβάτου στο Κακουργιοδικείο ήταν μια από τις σημαντικότερες φιλολογικού χαρακτήρα. Έγινε τον Φεβρουάριο του 1915 και ο δράστης αθωώθηκε λόγω ακαταλόγιστου.
Κατά τον Ελληνοϊταλικό πόλεμο του 1940 ο Σωτήρης Σκίπης μαζί με άλλους Έλληνες λογίους προσυπέγραψε την Έκκληση των Ελλήνων Διανοουμένων προς τους Διανοούμενους ολόκληρου του Κόσμου με την οποία αφενός μεν καυτηριάζονταν η κακόβουλη ιταλική επίθεση, αφετέρου δε, διέγειρε την παγκόσμια κοινή γνώμη σε επανάσταση συνειδήσεων για κοινό νέο πνευματικό Μαραθώνα.
Στην κηδεία του Κωστή Παλαμά, την Κυριακή 28 Φεβρουαρίου 1943, ήταν ο δεύτερος μετά τον Άγγελο Σικελιανό που απάγγειλε ποίημα.
Το 1946 εκλέχθηκε μέλος της Ακαδημίας Αθηνών. Η εκλογή αυτή προκάλεσε ποικίλα σχόλια, δεδομένου ότι αντίπαλοί του ήταν ο Καζαντζάκης και ο Σικελιανός. Συνεργάστηκε με πολλές εφημερίδες και περιοδικά σε θέματα λογοτεχνικά. Την περίοδο 1904-1906 εξέδιδε μαζί με τον Άριστο Καμπάνη το φιλολογικό περιοδικό Ακρίτας. Η Γαλλία τον τίμησε με το παράσημο της Λεγεώνας της Τιμής και με το βραβείο της Γαλλικής Ακαδημίας για την Ανθολογία του, γραμμένη στα γαλλικά.
464 Μέγαιρα
Η Μέγαιρα (Megaira) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,52. Ανακαλύφθηκε το 1901 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Μέγαιρας εκτιμάται σε 74,0 χιλιόμετρα (από δεδομένα του IRAS), ενώ η μάζα της εκτιμάται σε 425 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,050 (από δεδομένα του IRAS). Είναι άγνωστο αν και με ποια περίοδο περιστρέφεται η Μέγαιρα γύρω από τον εαυτό της. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Μεγαιρα
Lista de asteroidi
Φλαμανδική ζωγραφική μπαρόκ
Ο όρος Φλαμανδική ζωγραφική μπαρόκ αναφέρεται στα έργα ζωγραφικής που δημιουργήθηκαν στις Ισπανικές Κάτω Χώρες, που τότε βρίσκονταν υπό ισπανική κυριαρχία, κατά τον 16ο και τον 17ο αιώνα. Η περίοδος αυτή, χονδρικά, αρχίζει με την απόσχιση της Ολλανδικής Δημοκρατίας από την επικράτεια των ισπανικών Κάτω Χωρών, ενώ οι Ισπανοί ανακατέλαβαν την Αμβέρσα το 1585, και εκτείνεται μέχρι τον τερματισμό της κυριαρχίας των Αψβούργων με τον θάνατο του βασιλέα Καρόλου Β΄ της Ισπανίας, δηλαδή χονδρικά μέχρι το 1700. Η ιστορία της φλαμανδικής μπαρόκ ζωγραφικής, ιδιαίτερα κατά τον 17ο αιώνα, ανακλά τη σταδιακή παρακμή της ίδιας της χώρας: Τα πάλαι ποτέ ισχυρά εμπορικά και πνευματικά κέντρα της, η Αμβέρσα, η Μπρυζ και η Γάνδη εξασθένισαν λόγω των θρησκευτικών και πολιτικών διαμαχών μεταξύ των Καθολικών Αψβούργων και των Προτεσταντών Φλαμανδών και Ολλανδών εμπόρων. Έτσι, ενώ η τέχνη του μπαρόκ άκμαζε όσο ποτέ στην Ολλανδία, η τέχνη στην περιοχή της Φλάνδρας είχε ως εκπροσώπους σχετικά λίγους Φλαμανδούς ζωγράφους (αν και ιδιαίτερα σημαντικούς), οι οποίοι δραστηριοποιούνταν κυρίως στην Αμβέρσα. Καλλιτέχνες όπως οι Πέτερ Πάουλ Ρούμπενς, Άντονι βαν Ντάικ και Γιάκομπ Γιόρντενς ήταν οι κυριότεροι εκπρόσωποι της εποχής και δραστηριοποιήθηκαν στην Αμβέρσα, ενώ άλλες πόλεις με σημαντικούς καλλιτέχνες ήταν η Γάνδη και οι Βρυξέλλες. Ο Ρούμπενς, ιδιαίτερα, άσκησε σημαντική επίδραση στη ζωγραφική του 17ου αιώνα - ορισμένοι ιστορικοί τέχνης αναφέρουν ότι η ιστορία της μπαρόκ φλαμανδικής ζωγραφικής είναι, στην πραγματικότητα, η ιστορία ενός ανθρώπου, του Ρούμπενς. ,Οι καινοτομίες του ήταν υπεύθυνες για την αναγνώριση της Αμβέρσας ως μιας από τις πλέον αναγνωρισμένες, σε ευρωπαϊκό επίπεδο, καλλιτεχνικές πόλεις, ιδιαίτερα για τη ζωγραφική της Αντιμεταρρύθμισης, ενώ ο μαθητής και φίλος του Άντονι βαν Ντάικ διαδραμάτισε καθοριστικό ρόλο, δημιουργώντας νέες κατευθύνσεις στην αγγλική προσωπογραφία. Οι υπόλοιπες εξελίξεις στη φλαμανδική ζωγραφική της μπαρόκ περιόδου προσομοιάζουν με αυτές που συναντώνται στη ζωγραφική της ολλανδικής Χρυσής Εποχής, με τους Φλαμανδούς καλλιτέχνες να ασχολούνται με πίνακες ιστορικού περιεχομένου, προσωπογραφίες, ρωπογραφίες, τοπιογραφίες και νεκρές φύσεις.
Γενικά χαρακτηριστικά
Όπως έχει αναγράψει ο Τζόρτζο Βαζάρι, κατά τον 15ο αιώνα, την εποχή της ιταλικής Αναγέννησης, οι Φλαμανδοί ζωγράφοι ήταν αυτοί που "εξήγαγαν" την τεχνική της ελαιογραφίας στους καλλιτέχνες της Βενετίας, της Ρώμης και της Φλωρεντίας. Στις αρχές του 17ου αιώνα, με τη διάδοση του ιταλικού "Καραβατζισμού", οι Φλαμανδοί καλλιτέχνες συνδύασαν τη δική τους καλλιτεχνική παράδοση με την παράδοση του τενεμπρισμού, που είχε "εισαχθεί" από την Ιταλία. Η εξέλιξη αυτή έγινε σαφής από τον Πέτερ Πάουλ Ρούμπενς. Από τα τέλη της όψιμης Αναγέννησης η φλαμανδική ζωγραφική βρισκόταν σε μεταβατικό στάδιο μεταξύ των τοπικών φλαμανδικών και των ιταλικών επιρροών. Ο Ρούμπενς ήταν αυτός που έκανε την πρώτη πραγματική απόπειρα να συνοψίσει, να αφομοιώσει και να συγχωνεύσει τις δύο Σχολές, δημιουργώντας ένα νέο ύφος, το οποίο ταίριαζε στα "ευσεβή" έργα τέχνης, σύμφωνα με τις κατευθυντήριες γραμμές της Καθολικής Αντιμεταρρύθμισης της Συνόδου του Τρέντο για τα έργα τέχνης. Το ύφος αυτό επέδρασε ιδιαίτερα ισχυρά στη ζωγραφική των περιοχών βορείως των Άλπεων. Ο όρος "φλαμανδικός" αυτής της καλλιτεχνικής περιόδου καλύπτει περιοχές που δεν ανήκουν στην περιοχή που σήμερα ονομάζεται "Φλάνδρα", καθώς περιλαμβάνει το Δουκάτο της Βραβάντης και την Αρχιεπισκοπή της Λιέγης. Τον 17ο αιώνα, ωστόσο, η Αμβέρσα ήταν η ηγετική πόλη της καινοτόμου καλλιτεχνικής παραγωγής, κύρια λόγω της παρουσίας του Ρούμπενς. Οι Βρυξέλλες διαδραμάτισαν, επίσης, σημαντικό ρόλο ως η πόλη στην οποία βρισκόταν η Αυλή και η οποία προσείλκυσε τον Ντάβιντ Τένιερς τον νεότερο επίσης κατά τον 17ο αιώνα. .
Ύστερος μανιερισμός
Αν και οι πίνακες που δημιουργήθηκαν κατά τα τέλη του 16ου αιώνα ανήκουν, εν γένει, στο ρεύμα του μανιερισμού του Βορρά και της ύστερης Αναγέννησης, προσεγγίσεις που έγιναν από κοινού σε όλη την Ευρώπη έγιναν και εδώ, με κύριους εκπροσώπους τους Όττο φαν Φέιν, Άνταμ φαν Νόορτ, Μέρτεν ντε Φος και την οικογένεια καλλιτεχνών Φράνκεν, ήταν ιδιαίτερα καινοτόμες, σε αυτό το στάδιο, για το φλαμανδικό μπαρόκ. Μεταξύ 1585 και των αρχών του 17ου αιώνα δημιούργησαν πολλές νέες εικόνες για Αγία Τράπεζα προκειμένου να αντικαταστήσουν αυτές που καταστράφηκαν κατά το beeldenstorm του 1566. Κατά την περίοδο αυτή οι Φρανς Φράνκεν ο νεότερος και Γιαν Μπρίγκελ ο πρεσβύτερος αναδείχθηκαν σε σημαντικές μορφές, ζωγραφίζοντας μικρού μεγέθους εικόνες (αποκαλούνται "cabinet paintings", δηλ, "εικόνες ερμαρίου), στις οποίες συχνά αναπαριστούσαν ιστορικές και μυθολογικές σκηνές.
Η εποχή του Ρούμπενς
Ο Ρούμπενς, ο οποίος μαθήτευσε με τους Όττο φαν Φέιν και Άνταμ φαν Νόορτ, πέρασε οκτώ χρόνια στην Ιταλία (1600–1608), κατά τη διάρκεια των οποίων μελέτησε έργα της κλασικής αρχαιότητας, της ιταλικής Αναγέννησης και των συγχρόνων Άνταμ Ελσχάιμερ και Καραβάτζο. Επιστρέφοντας στην Αμβέρσα δημιούργησε σημαντικό εργαστήριο, στο οποίο εκπαίδευε καλλιτέχνες όπως ο Άντονι βαν Ντάικ και εν γένει ασκώντας πολύ μεγάλη επίδραση στην κατεύθυνση της φλαμανδικής ζωγραφικής. Οι περισσότεροι καλλιτέχνες που δραστηριοποιήθηκαν στην πόλη κατά το πρώτο ήμισυ του 17ου αιώνα είχαν άμεσα επηρεαστεί από το έργο του Ρούμπενς. Τάσεις απομάκρυνσης από το ύφος του Ρούμπενς επέδειξε ο Ντάβιντ Τένιερς ο νεότερος, ο οποίος, ωστόσο, επιδεικνύει σαφέστατα την υιοθέτηση του μπαρόκ.
thumb|Πέτερ Πάουλ Ρούμπενς και Φρανς Σνάιντερς: Προμηθεύς Δεσμώτης, 1611-12, Μουσείο Τέχνης Φιλαδέλφεια. Αυτός ο πίνακας αποτελεί παράδειγμα του φλαμανδικού μπαρόκ καθώς και της συνεργασίας εξειδικευμένων καλλιτεχνών: Ο Σνάιντερς, ο οποίος ειδικευόταν στη ζωγραφική ζώων, είναι αυτός που ζωγράφισε τον αετό, ενώ ο Ρούμπενς ζωγράφισε τη μορφή του Προμηθέα.
Εξειδεικεύσεις και συνεργασίες
Η φλαμανδική τέχνη είναι αξιοσημείωτη για τις πολλές συνεργασίες που πραγματοποιήθηκαν μεταξύ ανεξάρτητων καλλιτεχνών, οι οποίες εν μέρει οφείλονταν στην τοπική τάση εξειδίκευσης σε κάποιον συγκεκριμένο τομέα. Ο Φρανς Σνάιντερς, για παράδειγμα, ήταν ζωγράφος ζώων, ενώ ο Γιαν Μπρίγκελ ο πρεσβύτερος έχαιρε μεγάλης εκτίμησης για τα τοπία του και την απεικόνιση φυτών. Και οι δύο καλλιτέχνες, χωρίς να είναι οι μοναδικοί, συνεργάστηκαν με τον Ρούμπενς, ο οποίος συνήθως ήταν αυτός που ζωγράφιζε τις μορφές, αφήνοντας τα υπόλοιπα τμήματα στον εκάστοτε συνεργάτη του.
Ιστορικοί πίνακες
Οι ιστορικοί πίνακες, που περιλαμβάνουν βιβλικά, μυθολογικά και ιστορικά θέματα, θεωρήθηκαν από τους λογίους του 17ου αιώνα ως "η πλέον ευγενής τέχνη". Ο Άμπραχαμ Γιάνσσενς ήταν σημαντικός ζωγράφος ιστορικών θεμάτων στην Αμβέρσα κατά την περίοδο 1600 - 1620, αν και μετά το 1609 ηγετική μορφή στον τομέα ήταν ο Ρούμπενς. Τόσο ο βαν Ντάικ όσο και ο Γιάκομπ Γιόρντενς ζωγράφισαν μνημειώδεις ιστορικές σκηνές. Μετά τον θάνατο του Ρούμπενς ο Γιόρντενς έγινε ο σημαντικότερος εν ζωή Φλαμανδός καλλιτέχνης. Άλλοι αξιοσημείωτοι καλλιτέχνες με αυτή τη θεματολογία είναι οι Γκασπάρ ντε Κράγιερ, ο οποίος δραστηριοποιήθηκε στις Βρυξέλλες, ο Άρτους Βόλφφορτ, ο Κορνέλις ντε Φος, ο Γιάν Κόσσιερς, ο Τέοντοορ φαν Τούλντεν, ο Άμπραχαμ φαν Ντίπενμπεϊκ και ο Γιαν Μπούκχορστ. Κατά το δεύτερο ήμισυ του 17ου αιώνα οι ζωγράφοι ιστορικών θεμάτων συνδύασαν την "τοπική" επιρροή του Ρούμπενς]] με τη γνώση του κλασικισμού και τα χαρακτηριστικά του ιταλικού μπαρόκ. Σε αυτούς συγκαταλέγονται οι Εράσμους Κουελλίνους ο νεότερος, Γιαν φαν ντεν Χούκε, Πίτερ φαν Λιντ, Κορνέλις Σχουτ και Τόμας Βιλλεμπόιρτς Μπόσχερτ. Προς τα τέλη του αιώνα, αρκετοί καλλιτέχνες επηρεάστηκαν, κατά κύριο λόγο, από τον Άντονι βαν Ντάικ, όπως οι Πίτερ Τάις, Λυκά Φρανσουά ο νεότερος και καλλιτέχνες που εμπνεύστηκαν από τη θεατρικότητα του όψιμου μπαρόκ, όπως οι Τέοντοορ Μπουάιερμανς και Γιαν Εράσμους Κουελλίνους. Επιπλέον, μια "φλαμανδική παραλλαγή" του καραβατζισμού απεικόνισαν οι Τέοντοορ Ρομπάουτς και Χέραρντ Σέγκερς.